Document ID: 32014R1335

REGOLAMENT TA' IMPLIMENTAZZJONI TAL-KUMMISSJONI (UE) Nru 1335/2014
tas-16 ta' Diċembru 2014
li jemenda r-Regolament (KE) Nru 2535/2001 li jistabilixxi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tariffarji
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 187 tiegħu,
Billi:
(1)
Ir-Regolament ta' Implimentazzjoni tal-Kummissjoni (UE) Nru 1101/2014 (2) jipprovdi għal emendi fil-kodiċijiet tan-NM għal prodotti tal-ħalib tal-Kapitolu 4 b'effett mill-1 ta' Jannar 2015.
(2)
Ir-Regolament tal-Kummissjoni (KE) Nru 2535/2001 (3) jistabilixxi regoli dettaljati rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tariffarji. Biex jirrifletti l-emendi fil-kodiċijiet tan-NM għal prodotti tal-ħalib, hu meħtieġ li l-Annessi I, II u VIIa ta' dak ir-Regolament jiġu aġġornati.
(3)
L-Artikolu 4(2) tar-Regolament (KE) Nru 2535/2001 jirreferi għall-kodiċijiet tan-NM li huma mħassra b'effett mill-1 ta' Jannar 2015. Barra minn hekk, l-Anness 3, li jirrigwarda l-konċessjonijiet għall-ġobnijiet, tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli (4), approvat bid-Deċiżjoni 2002/309/KE, Euratom tal-Kunsill u tal-Kummissjoni (5), jipprovdi għal-liberalizzazzjoni sħiħa tal-kummerċ bilaterali fil-ġobnijiet mill-2007. Għalhekk dik id-dispożizzjoni m'għadhiex tgħodd u għandha titħassar.
(4)
L-Artikolu 19a(1)(c) u (4)(c) li jirrigwarda l-Parti 3 tal-Anness VIIa tar-Regolament (KE) Nru 2535/2001 u l-Artikolu 20(1)(a)(ii) li jirrigwarda l-Parti C tal-Anness II ta' dak ir-Regolament jikkonċernaw rispettivament kwota tariffarja tal-ġobon u importazzjonijiet preferenzjali skont il-Ftehim dwar il-Kummerċ, l-Iżvilupp u l-Kooperazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika tal-Afrika ta' Isfel, min-naħa l-oħra (6), approvat bid-Deċiżjoni tal-Kunsill 2004/441/KE (7). Dawn id-dispożizzjonijiet jirreferu għall-kodiċijiet tan-NM li huma mħassra b'effett mill-1 ta' Jannar 2015. Peress li l-perjodu ta' kwota korrispondenti u l-perjodu tal-eliminazzjoni tad-dazju fuq l-importazzjoni skadew, huwa xieraq li dawk id-dispożizzjonijiet jitħassru.
(5)
Għaldaqstant ir-Regolament (KE) Nru 2535/2001 għandu jiġi emendat skont dan.
(6)
Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (UE) Nru 2535/2001 huwa emendat kif ġej:
(1)
Fl-Artikolu 4, il-paragrafu 2 huwa mħassar;
(2)
Fl-Artikolu 19a, il-paragrafi 1(c) u 4(c) huma mħassrin;
(3)
Fl-Artikolu 20, il-paragrafu 1(a)(ii) huwa mħassar;
(4)
L-Anness I huwa emendat skont l-Anness I ta' dan ir-Regolament;
(5)
l-Anness II huwa emendat kif ġej:
(a)
il-Parti B hi mibdula bit-test fl-Anness II ta' dan ir-Regolament,
(b)
il-Parti C titħassar;
(6)
l-Anness VIIa huwa emendat kif ġej:
(a)
il-Parti 3 titħassar,
(b)
il-Parti 4 hi mibdula bit-test fl-Anness III ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan japplika mill-1 ta' Jannar 2015.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta' Diċembru 2014.

Labels: 3
17